 Ọlọpàá Ondo: Ìyá ọmọ tó kú yóò fojú balé ẹjọ Ọmọ naa to papoda, ti orukọ rẹ n jẹ Mattew, wa ni ile -iwe girama onipele ikẹta. Agbẹnusọ fun ile isẹ ọlọpaa ni ipinlẹ Ondo, Femi Joseph to fi idi ọrọ naa mulẹ fun BBC Yoruba sọ wi pe iwadii n lọ lọwọ lori isẹlẹ to waye ni agbeegbe Ọda, Akure ni ipinlẹ Ondo. Ondo: Iya lu ọmọ pa nítori ẹgbẹrún mọkànlélógun Naira Awọn ti ọrọ naa soju rẹ wi pe Abilekọ Ajọkẹ Adebayo lo fi lulu ba ti ọmọ rẹ jẹ, lẹyin to ni ọmọ ọdun mẹrinla naa ji ẹgbẹrún mọkànlélógun Naira21,000 kuro ninu apo isuna rẹ ni ile ifowopamọsi. Wọn fikun wi pe lẹyin ti iya naa ri wi pe ọmọ oun ji owo naa, o pe ọkọ rẹ to jẹ ọlọpaa lati fi ẹjọ ọmọ naa sun, ti baba ọmọ naa si pasẹ wi pe ki wọn na ọmọ naa. Ìyá ọmọ tí ó kú yóò fojú balé ẹjọ Iya ọmọ ati aburo ọkọ na ọmọ naa, wọn si tii mọ inu ile. Ọrẹ ọmọ naa lo wa wọ ọmọ naa ,ti wọn si ri wi pe o ti daku, ko to di wi pe o gbe ẹmi mi ni ile iwosan. Awọn ọlọpaa ti fi panpẹ ọba mu iya ọmọ naa, ti wọn si n wa baba ọmọ naa. : Ile isẹ ọlọpaa ni ipinlẹ Ondo ti fi idi rẹ mulẹ wi pe, lootọ ni iya kan lu ọmọ rẹ pa ni Akure, ni ipinlẹ Ondo. 